Novi izvještaj vlade republike Srpske o Srebrenici, 9/3/02. - 2002-09-03
Predstavnici Biroa Vlade Republike Srpske za odnose sa međunarodnim krivičnim sudom u Hagu predstavili su danas u Banjaluci izvjestaj u
Procjenjuje se da je oko 1.800 muslimanskih vojnika ubijeno u sukobima prilikom bijega, vjerovatno oko stotinu ih je stradalo zbog fizičke premorenosti dok ih je oko sto ubijeno od strane srpskih snaga iz lične osvete ili nepoznavanja međunarodnog prava, tokom jula 1995. godine u Srebrenici. Navodi se ovo, između ostalog, u izvještaju Biroa Vlade Republike Srpske za odnose sa haškim tribunalom o slučaju Srebrenica-1. dio, koji je danas predstavljen javnosti. Prema riječima rukovodioca ovog Biroa, Dejana Miletića, osnovna svrha izrade izvještaja je prikazivanje pune istine o zločinima u srebreničkoj regiji. Dovode se u sumnju spiskovi nestalih i žrtve, zatim izvršioci su nepoznati i u potpunosti su nepoznati načini izvršenja djela. Savjetnik premijera Republike Srpske, za odnose sa haškim tribunalom Siniša Đorđević je naglasio da se na ovaj način želi prikazati da su brojke o stradalim Bošnjacima u Srebrenici u ljeto 1995.godine preuveličane. Nije sporno da se desio zločin u Srebrenici.Međutim,licitiranje brojem žrtava:šest,osam,deset hiljada... je jedan koncept koji,apsolutno,ne vodi pomirenju na ovim prostorima. Danas je predstavljena i studija na engleskom jeziku sa velikim brojem fotografija i dokumenata o stradanju 1300 Srba u području Srebrenice tokom 1992.godine, koja će kako je istaknuto,biti proslijeđena haškom tribunalu i Vladama te naučnim institucijama pojedinih zemalja.Pored toga, Dejan Miletić je saopštio da je,shodno pravilima rimskog puta, banjalučkoj kancelariji haškog suda danas dostavljen krivični predmet Okružnog tužilaštva u Srpskom Sarajevu protiv sedam lica osumnjičenih za napad na kolonu vozila JNA u Dobrovoljačkoj ulici u Sarajevu, početkom proteklog rata. Tu su: Ejup Ganić, Stjepan Kljujić, Pušina Jusuf, Efendić Hasan, Muslimović Fikret, Divjak Jovan i Bajramović Izet. Savjetnik premijera za odnose sa haškim tribunalom, Siniša Đorđević danas je saopštio da izvještaji predstavljeni javnosti još uvijek ne predstavljaju zvanični stav entitetske Vlade. Vlada će zauzetisvoj stav o izvještaju Biroa Vlade koji će u sebi sadržavati ove studije.Kakvu će Vlada donijeti odluku ja,za sada,o tome ne bi govorio niti ja to mogu prejudicirati. Predstavnici Dokumentacionog centra i Biroa Vlade Republike Srpske za saradnju sa haškim tribunalom danas su predstavili i publikaciju o globalnoj mreži islamskih fundamentalista i njihovim vezama sa Bosnom i Hercegovinom.